ระเบียบสำนักทะเบียนกลางระเบียบสำนักทะเบียนกลางว่าด้วยการจัดทำทะเบียนราษฎรด้วยระบบคอมพิวเตอร์พ.ศ. ๒๕๓๘[๑] อาศัยอำนาจตามความในมาตรา๘ (๑) วรรคสอง แห่งพระราชบัญญัติการทะเบียนราษฎร พ.ศ. ๒๕๓๔ ผู้อำนวยการทะเบียนกลางวางระเบียบการจัดทำทะเบียนราษฎรไว้ ดังต่อไปนี้ข้อ๑ ระเบียบนี้เรียกว่า ระเบียบสำนักทะเบียนกลางว่าด้วยการจัดทำทะเบียนราษฎรด้วยระบบคอมพิวเตอร์ พ.ศ. ๒๕๓๘ข้อ๒ ระเบียบนี้ให้ใช้ตั้งแต่วันที่ ๑ธันวาคม พ.ศ. ๒๕๓๘ เป็นต้นไปข้อ๓ ในระเบียบนี้ระบบคอมพิวเตอร์ หมายความว่าระบบการประมวลผลข้อมูลการทะเบียนราษฎรด้วยเครื่องอิเล็กทรอนิกส์ข้อ๔สำนักทะเบียนใดที่ผู้อำนวยการทะเบียนกลางประกาศให้ปฏิบัติงานทะเบียนราษฎรด้วยระบบคอมพิวเตอร์ ให้ใช้ระเบียบนี้ข้อ๕การจัดทำทะเบียนราษฎรในกรณีดังต่อไปนี้ ให้ดำเนินการด้วยระบบคอมพิวเตอร์๑.การออกหลักฐานการแจ้ง๒.การจัดทำทะเบียนราษฎร๓.การควบคุมทะเบียนราษฎร๔.การสำรวจตรวจสอบทะเบียนราษฎรข้อ๕/๑[๒] การออกหลักฐานการรับแจ้งการเกิด การตายการย้ายที่อยู่ หรือการคัดและรับรองรายการทะเบียนราษฎรด้วยระบบคอมพิวเตอร์ให้นายทะเบียนดำเนินการให้แล้วเสร็จภายในสิบห้านาทีนับแต่เวลาที่ได้รับคำร้อง หากไม่อาจดำเนินการให้แล้วเสร็จภายในกำหนดเวลาดังกล่าวให้แจ้งผู้ร้องทราบพร้อมเหตุผลที่ไม่อาจดำเนินการได้ข้อ๕/๒[๓]การกำหนดรหัสประจำตัวและรหัสผ่านของนายทะเบียนและผู้ปฏิบัติงานทะเบียนราษฎรด้วยระบบคอมพิวเตอร์ให้ดำเนินการ ดังนี้(๑)[๔]ลงทะเบียนผู้ปฏิบัติงานทะเบียนราษฎร โดยผู้ที่เป็นนายทะเบียนให้ลงทะเบียน ตามแบบบท.1 และผู้ปฏิบัติงานที่ไม่ใช่นายทะเบียนให้ลงทะเบียน ตามแบบ บท.1/1(๒)เมื่อนายทะเบียนอนุมัติแล้ว ให้สำนักทะเบียนกำหนดรหัสประจำตัวเป็นเลข ๙ หลักหลักที่ ๑, ๒, ๓, ๔เป็นเลขรหัสประจำสำนักทะเบียน หลักที่ ๕ เป็นเลขกลุ่มตำแหน่งของผู้ปฏิบัติงานและหลักที่๖, ๗, ๘, ๙เป็นลำดับการกำหนดรหัสประจำตัวของสำนักทะเบียนและให้จัดทำบัญชีคุมการกำหนดเลขรหัสประจำตัวไว้เป็นหลักฐาน(๓)[๕]ส่งแบบ บท.1 หรือ บท.1/1 แล้วแต่กรณีไปยังศูนย์บริหารการทะเบียนภาคสาขาจังหวัดที่สำนักทะเบียนนั้นตั้งอยู่ในพื้นที่ภายในเจ็ดวัน เพื่อลงทะเบียนและกำหนดรหัสผ่าน(๔)เมื่อได้รับรหัสผ่านแล้วให้เจ้าของรหัสผ่านเปลี่ยนแปลงรหัสผ่านด้วยระบบคอมพิวเตอร์อีกครั้งหนึ่งจึงจะใช้รหัสผ่านนั้นปฏิบัติงานได้ผู้อำนวยการทะเบียนกลางอาจกำหนดให้ใช้เลขประจำตัวประชาชนและลายพิมพ์นิ้วมือของนายทะเบียนหรือผู้ปฏิบัติงานเป็นรหัสประจำตัวตาม(๒) และรหัสผ่านตาม (๓) ก็ได้ในกรณีที่นายทะเบียนหรือเจ้าหน้าที่ผู้ปฏิบัติงานพ้นจากหน้าที่รับผิดชอบให้นายทะเบียนแจ้งศูนย์บริหารการทะเบียนภาคทางโทรศัพท์หรือโทรสารเพื่อยกเลิกรหัสผ่านทันทีแล้วให้แจ้งยืนยันเป็นลายลักษณ์อักษรภายใน ๗ วันข้อ๕/๓[๖]นายทะเบียนและเจ้าหน้าที่ผู้ปฏิบัติงานทะเบียนราษฎรทุกคนต้องเก็บรักษารหัสผ่านของตนไว้เป็นความลับหากมีการปฏิบัติโดยมิชอบหรือความเสียหายใด ๆ เกิดขึ้นอันเนื่องจากการใช้รหัสผ่านเจ้าของรหัสผ่านนั้นต้องรับผิดชอบในทุกกรณีในกรณีที่ลืมรหัสผ่านให้เจ้าของรหัสผ่านมีหนังสือแจ้งศูนย์บริหารการทะเบียนภาคทราบเมื่อศูนย์บริหารการทะเบียนภาคกำหนดรหัสผ่านใหม่แล้วให้เจ้าของรหัสผ่านนั้นเปลี่ยนแปลงรหัสผ่านด้วยตนเองอีกครั้งหนึ่งจึงจะใช้รหัสผ่านนั้นปฏิบัติงานได้การเปลี่ยนแปลงรหัสผ่านให้เจ้าของรหัสผ่านเปลี่ยนแปลงได้ด้วยตนเองข้อ๕/๔[๗]ก่อนเริ่มปฏิบัติงานแต่ละวันในสำนักทะเบียนอำเภอและสำนักทะเบียนท้องถิ่นเมื่อทำการเปิดระบบคอมพิวเตอร์แล้วให้เจ้าหน้าที่พิมพ์รายงานผลการปฏิบัติงานประจำวันของวันที่ผ่านมาเสนอให้นายทะเบียนอำเภอหรือนายทะเบียนท้องถิ่นหรือผู้ที่ได้รับมอบหมายตรวจสอบรายละเอียดและความถูกต้องก่อนทุกครั้งเมื่อตรวจสอบและเห็นว่าถูกต้อง ให้ผู้ตรวจสอบลงชื่อพร้อมทั้งวันเดือนปีรับรองการตรวจสอบในรายงานดังกล่าวแล้วให้เก็บรวบรวมไว้สำหรับใช้ตรวจสอบและเป็นหลักฐานอ้างอิงต่อไป การเก็บรักษารายงานดังกล่าวให้เก็บรักษาไว้เป็นเวลาไม่น้อยกว่าหนึ่งปีเมื่อสิ้นสุดการปฏิบัติงานในแต่ละวันให้เจ้าหน้าที่ทำการสำรองข้อมูลไว้โดยใช้เทปประจำวันยกเว้นวันทำการสุดท้ายของสัปดาห์ให้สำรองข้อมูลทั้งหมดในรอบสัปดาห์เมื่อได้ตรวจสอบการสำรองข้อมูลว่าเสร็จสมบูรณ์เรียบร้อยแล้วจึงจะทำการปิดระบบคอมพิวเตอร์ได้ให้ศูนย์บริหารการทะเบียนภาคเก็บรักษาข้อมูลการปฏิบัติงานด้วยระบบคอมพิวเตอร์ที่สำนักทะเบียนทุกแห่งในเขตรับผิดชอบได้ปฏิบัติตามระเบียบนี้ไว้เพื่อเป็นหลักฐานและสามารถตรวจสอบได้ข้อ๕/๕[๘] ให้มีชุดคำสั่งในการปฏิบัติงานทะเบียนราษฎรด้วยระบบคอมพิวเตอร์ดังนี้(๑)ชุดคำสั่งการรับแจ้งการเกิด (ท.ร.01, 02, 03)สำหรับการออกสูติบัตรและจัดทำทะเบียนคนเกิด(๒)ชุดคำสั่งบัตรทะเบียนคนเกิด (ท.ร.26) สำหรับการจัดทำบัตรทะเบียนคนเกิด(๓)ชุดคำสั่งการรับแจ้งการตาย (ท.ร.04, 05) สำหรับการออกมรณบัตรและการจัดทำทะเบียนคนตาย(๔)ชุดคำสั่งการรับแจ้งการย้ายที่อยู่ (ท.ร.06, 07)สำหรับการออกหลักฐานการแจ้งการย้ายที่อยู่และการจัดเก็บประวัติการย้ายที่อยู่(๕)ชุดคำสั่งการเพิ่มรายการบุคคลหรือบ้านที่ตกหล่น (ท.ร.14)สำหรับการเพิ่มรายการบุคคลเข้าในทะเบียนบ้านที่จัดทำด้วยระบบคอมพิวเตอร์กรณีที่บุคคลนั้นได้รับการกำหนดเลขประจำตัวประชาชนไว้ในทะเบียนบ้านอยู่ก่อนแล้วหรือการเพิ่มรายการบ้านที่ได้รับการกำหนดเลขรหัสประจำบ้านอยู่ก่อนแล้ว(๖)ชุดคำสั่งการแก้ไขเปลี่ยนแปลงหรือจำหน่ายรายการเกี่ยวกับบุคคลหรือบ้าน (ท.ร.44) สำหรับการแก้ไขเปลี่ยนแปลงจำหน่ายรายการบุคคลหรือบ้านโดยนายทะเบียน(๗)ชุดคำสั่งการแก้ไขเปลี่ยนแปลงหรือจำหน่ายรายการเกี่ยวกับบุคคล (ท.ร.97 ข)สำหรับการแก้ไขเปลี่ยนแปลงหรือจำหน่ายรายการบุคคลโดยมีผู้ยื่นคำร้อง(๘)ชุดคำสั่งการแก้ไขเปลี่ยนแปลงหรือจำหน่ายรายการเกี่ยวกับบ้าน (ท.ร.97 ค)สำหรับการแก้ไขเปลี่ยนแปลงหรือจำหน่ายรายการเกี่ยวกับบ้านโดยมีผู้ยื่นคำร้อง(๙)ชุดคำสั่งการกำหนดเลขประจำตัวประชาชน (ท.ร.98)สำหรับการกำหนดเลขประจำตัวประชาชนให้แก่บุคคลที่ได้รับการเพิ่มชื่อและรายการบุคคลเข้าในทะเบียนบ้าน(๑๐)ชุดคำสั่งการปลูกสร้างบ้านใหม่หรือบ้านที่ยังไม่มีทะเบียนบ้าน (ท.ร.99)สำหรับการกำหนดเลขรหัสประจำบ้าน(๑๑)ชุดคำสั่งการตรวจสอบและคัดรับรองรายการจากฐานข้อมูลการทะเบียนราษฎรสำหรับการตรวจสอบและคัดรับรองรายการจากฐานข้อมูลการทะเบียนราษฎร(๑๒)ชุดคำสั่งการแก้ไข เปลี่ยนแปลงหรือจำหน่ายรายการในฐานข้อมูลการทะเบียนราษฎรสำหรับการแก้ไข เปลี่ยนแปลงหรือจำหน่ายรายการในฐานข้อมูลการทะเบียนราษฎร(๑๓)ชุดคำสั่งอื่นที่จำเป็นต่อการปฏิบัติงานทะเบียนราษฎรตามที่ผู้อำนวยการทะเบียนกลางประกาศกำหนดเพิ่มเติมข้อ๕/๖[๙] เมื่อนายอำเภอได้อนุมัติ หรืออนุญาตเกี่ยวกับการทะเบียนราษฎรตามที่จะกล่าวต่อไปแล้วให้นายทะเบียนอำเภอหรือนายทะเบียนท้องถิ่นบันทึกรหัสผ่านของนายทะเบียนอำเภอหรือนายทะเบียนท้องถิ่นแล้วแต่กรณี เพื่อการเพิ่มชื่อ จำหน่ายชื่อ แก้ไขเปลี่ยนแปลงรายการในทะเบียนบ้าน(ท.ร.๑๔) ดังนี้(๑)การพิจารณาอนุมัติให้เพิ่มชื่อในทะเบียนบ้าน (ท.ร.๑๔)กรณีการแจ้งเกิดเกินกำหนดของคนมีสัญชาติไทยและการพิจารณาเห็นชอบการแจ้งเกิดเกินกำหนดเด็กมีอายุต่ำกว่า ๗ปีบริบูรณ์ในวันที่ยื่นคำร้องกรณีมีเหตุอันสมควรสงสัยเรื่องสัญชาติของเด็กที่จะแจ้งการเกิด(๒)การอนุมัติให้เพิ่มชื่อคนสัญชาติไทยที่ไม่มีชื่อและรายการบุคคลอยู่ในทะเบียนบ้าน(ท.ร.๑๔) เพราะตกสำรวจตรวจสอบทะเบียนราษฎร พ.ศ. ๒๔๙๙(๓)การอนุมัติให้เพิ่มชื่อบุคคลอ้างว่าเป็นคนมีสัญชาติไทยขอเพิ่มชื่อในทะเบียนบ้าน(ท.ร.๑๔) โดยไม่มีหลักฐานเอกสารมาแสดง(๔)การอนุมัติให้เพิ่มชื่อเด็กอนาถาซึ่งอยู่ในความอุปการะเลี้ยงดูของบุคคลหน่วยงานเอกชน หรือหน่วยงานของรัฐในทะเบียนบ้าน (ท.ร.๑๔)(๕)การอนุมัติให้เพิ่มชื่อบุคคลที่ได้มีการลงรายการ ตายหรือ จำหน่าย ในทะเบียนบ้านฉบับที่มีเลขประจำตัวประชาชนเพราะแจ้งผิดคนหรือสำคัญผิดในข้อเท็จจริงในทะเบียนบ้าน(ท.ร.๑๔)(๖)การอนุมัติให้เพิ่มชื่อบุคคลที่ถูกจำหน่ายชื่อและรายการบุคคลในทะเบียนบ้านเนื่องจากมีชื่อและรายการในทะเบียนบ้านโดยมิชอบหรือโดยทุจริตหรือเป็นคนสาบสูญตามคำสั่งศาลในทะเบียนบ้าน (ท.ร.๑๔)(๗)การอนุมัติให้เพิ่มชื่อในทะเบียนบ้าน (ท.ร.๑๔)สำหรับคนต่างด้าวที่มีใบสำคัญประจำตัวคนต่างด้าว และเคยมีชื่อในทะเบียนบ้าน(๘)การอนุมัติให้เพิ่มชื่อคนต่างด้าวที่เข้ามาในราชอาณาจักรไทยโดยได้รับการผ่อนผันเป็นกรณีพิเศษ หรือไม่ได้รับอนุญาตตามกฎหมายว่าด้วยคนเข้าเมือง รวมทั้งผู้เกิดในราชอาณาจักรไทยซึ่งไม่ได้สัญชาติไทยในทะเบียนบ้าน (ท.ร.๑๓)(๙)การอนุมัติให้จำหน่ายชื่อบุคคลและรายการบุคคลในทะเบียนบ้านซึ่งมีชื่อและรายการในทะเบียนบ้าน (ท.ร.๑๔) โดยมิชอบด้วยกฎหมาย หรือระเบียบแบบแผน(๑๐)การอนุญาตให้แก้ไข เปลี่ยนแปลงรายการเกี่ยวกับสัญชาติในเอกสารการทะเบียนราษฎร จากสัญชาติอื่นหรือไม่มีสัญชาติเป็นสัญชาติไทยเนื่องจากการได้สัญชาติไทยหรือการคัดลอกรายการผิดพลาดหรือลงรายการผิดไปจากข้อเท็จจริงข้อ๖การจัดทำทะเบียนบ้านสำหรับสำนักทะเบียนให้จัดทำไว้ด้วยระบบคอมพิวเตอร์และให้จัดเก็บทะเบียนบ้านฉบับเดิมไว้เป็นเอกสารเพื่อการอ้างอิงให้นายทะเบียนจัดทำสำเนาทะเบียนบ้านฉบับใหม่ให้แก่เจ้าบ้านพร้อมเรียกสำเนาทะเบียนบ้านฉบับเดิมคืนเมื่อจัดทำสำเนาทะเบียนบ้านด้วยระบบคอมพิวเตอร์แล้วให้นายทะเบียนลงชื่อ พร้อมวัน เดือน ปีที่จัดทำกำกับไว้ในหน้ารายการเกี่ยวกับบ้านและลงชื่อกำกับรายการบุคคลในบ้านทุกคนที่พิมพ์ด้วยระบบคอมพิวเตอร์ในหน้ารายการบุคคลด้วยโดยหมายเหตุในช่อง มาจาก ว่า ฐานข้อมูลการทะเบียนราษฎรสำเนาทะเบียนบ้านฉบับเดิมที่ตรวจแล้วมีรายการถูกต้องตรงกันกับทะเบียนบ้านฉบับของสำนักทะเบียนให้นายทะเบียนเก็บรักษาไว้เป็นเวลาไม่น้อยกว่าหนึ่งปีและให้ขออนุมัตินายทะเบียนจังหวัดหรือนายทะเบียนกรุงเทพมหานคร แล้วแต่กรณี เพื่อทำลาย[๑๐]ข้อ๗การแก้ไขปรับปรุงรายการในเอกสารการทะเบียนราษฎรรวมทั้งสำเนาให้ดำเนินการด้วยวิธีขีดฆ่าข้อความรายการเดิมแล้วเขียนข้อความใหม่ด้วยหมึกสีแดง พร้อมทั้งลงลายมือชื่อนายทะเบียนกำกับไว้ข้อ๘ การส่งรายงานตามข้อ ๕ให้สำนักทะเบียนรวบรวมส่งสำนักทะเบียนกลางให้เสร็จสิ้นในแต่ละวันด้วยระบบคอมพิวเตอร์ข้อ๙ เอกสารหลักฐานตามข้อ ๘เมื่อสำนักทะเบียนจัดส่งรายงานด้วยระบบคอมพิวเตอร์แล้วให้จัดเก็บไว้เป็นเอกสารเพื่อการอ้างอิงข้อ๑๐ให้สำนักทะเบียนกลางดำเนินการปรับปรุงฐานข้อมูลการทะเบียนราษฎรตามที่สำนักทะเบียนจัดส่งรายงานตามข้อ๘ข้อ๑๑เมื่อสำนักทะเบียนได้รับรายงานการปรับปรุงฐานข้อมูลหรือรายงานการทักท้วงจากสำนักทะเบียนกลางให้นายทะเบียนตรวจสอบและหรือปรับปรุงแก้ไข แล้วลงลายมือชื่อรับรองในแบบรายงานและเก็บไว้เป็นเอกสารเพื่อการอ้างอิงข้อ๑๒ เมื่อนายทะเบียนได้รับคำร้องหรือคำขอ หรือรับแจ้งหากพิจารณาเห็นว่ารายการในเอกสารการทะเบียนราษฎรหรือหลักฐานของสำนักทะเบียนไม่ตรงกับรายการในทะเบียนบ้านที่จัดทำด้วยระบบคอมพิวเตอร์ให้ยึดถือรายการในทะเบียนบ้านที่จัดทำด้วยระบบคอมพิวเตอร์เป็นหลักหากผู้ร้องยืนยันว่ารายการในเอกสารทะเบียนราษฎรที่นำมาแสดงถูกต้องโดยมีหลักฐานให้นายทะเบียนดำเนินการแก้ไขหรือปรับปรุงรายการในทะเบียนบ้านที่จัดทำด้วยระบบคอมพิวเตอร์ให้ตรงกับรายการในเอกสารดังกล่าวโดยไม่ต้องยื่นคำร้องขอแต่อย่างใดและให้สำเนาเอกสารการแก้ไขเก็บไว้เป็นหลักฐานอ้างอิงในการรับแจ้งหรือการจัดทำทะเบียนหากปรากฏว่าไม่พบรายการบุคคลดังกล่าวในทะเบียนบ้านที่จัดทำด้วยระบบคอมพิวเตอร์ให้รับแจ้งและปรับปรุงทะเบียนตามหลักฐานที่ผู้แจ้งแสดงข้อ๑๓ แบบพิมพ์การทะเบียนราษฎรให้ใช้แบบพิมพ์ตามที่กำหนดท้ายระเบียบนี้ข้อ๑๓/๑[๑๑]การคัดรายการเกี่ยวกับการเพิ่มชื่อและรายการบุคคลในทะเบียนบ้านการแจ้งการย้ายที่อยู่ การแก้ไข เปลี่ยนแปลงหรือจำหน่ายรายการบุคคลในทะเบียนบ้านหรือการปฏิบัติงานอื่นใดเป็นการเฉพาะของนายทะเบียนและเจ้าหน้าที่ผู้ปฏิบัติงานทะเบียนราษฎรด้วยระบบคอมพิวเตอร์ให้ใช้แบบพิมพ์ตามที่ผู้อำนวยการทะเบียนกลางสั่งการเกี่ยวกับการนั้นข้อ๑๔สำเนาทะเบียนบ้านที่ยังไม่ได้จัดทำด้วยระบบคอมพิวเตอร์ตามระเบียบนี้ให้คงใช้ได้ต่อไปจนกว่านายทะเบียนจะจัดทำให้ใหม่ข้อ๑๕ กรณีที่ข้อมูลรายการของทะเบียนบ้านที่จัดทำไว้ในระบบคอมพิวเตอร์มีรายการไม่ตรงกับทะเบียนบ้านของสำนักทะเบียนให้นายทะเบียนแก้ไขเปลี่ยนแปลงหรือเพิ่มเติมรายการของทะเบียนบ้านที่จัดทำไว้ในระบบคอมพิวเตอร์ให้ตรงกับทะเบียนบ้านของสำนักทะเบียนโดยไม่ต้องให้ผู้ร้องยื่นคำขอแต่อย่างใดข้อ๑๕/๑[๑๒] ในกรณีที่มีการจัดทำ การแก้ไข เปลี่ยนแปลงการจำหน่ายรายการเกี่ยวกับบุคคลหรือบ้านในเอกสารการทะเบียนราษฎรด้วยระบบคอมพิวเตอร์ไม่ถูกต้องโดยมีผู้ร้องหรือนายทะเบียนทราบเอง ให้ถือปฏิบัติตามที่ผู้อำนวยการทะเบียนกลางสั่งการเกี่ยวกับการนั้นข้อ๑๖ ให้นายทะเบียนอำเภอและนายทะเบียนท้องถิ่นซึ่งได้ปฏิบัติงานการทะเบียนราษฎรด้วยระบบคอมพิวเตอร์ตามระเบียบนี้จัดทำรายงานตามแบบที่กำหนดท้ายระเบียบนี้ เสนอนายอำเภอตรวจสอบในแต่ละวันทำการทุกวัน และหากนายอำเภอได้ตรวจสอบแล้วเห็นว่า มีรายการใดที่จัดทำไว้ไม่ถูกต้องให้สั่งแก้ไขทันทีข้อ๑๗ให้ใช้ระเบียบนี้ควบคู่กับระเบียบสำนักทะเบียนกลางว่าด้วยการจัดทำทะเบียนราษฎร พ.ศ. ๒๕๓๕ข้อ๑๗/๑[๑๓] หากเกิดปัญหา อุปสรรค หรือข้อขัดข้องใด ๆในการปฏิบัติงานการทะเบียนราษฎรด้วยระบบคอมพิวเตอร์เฉพาะในส่วนของระบบงานตามระเบียบนี้ให้บันทึกรายงานสาเหตุของปัญหาให้นายทะเบียนอำเภอหรือนายทะเบียนท้องถิ่นทราบและให้เป็นหน้าที่ของนายทะเบียนเป็นผู้แจ้งเหตุดังกล่าวให้ประชาชนทราบและแจ้งศูนย์บริหารการทะเบียนภาคทราบเพื่อปรับปรุงแก้ไขระบบงานนั้นข้อ๑๘การจัดทำทะเบียนราษฎรด้วยระบบคอมพิวเตอร์ในส่วนที่อยู่นอกเหนือจากที่ได้กำหนดไว้ในระเบียบนี้ให้รายงานผู้อำนวยการทะเบียนกลางสั่งการเฉพาะกรณีประกาศ ณ วันที่ ๑๔พฤศจิกายน พ.ศ. ๒๕๓๘ชูวงศ์ ฉายะบุตรผู้อำนวยการทะเบียนกลาง[เอกสารแนบท้าย]๑.แบบคำร้องขอแก้ไขเปลี่ยนแปลงรายการต่าง ๆ หรือจำหน่ายเกี่ยวกับบุคคลในทะเบียนบ้าน(ท.ร.97 ข.)๒.แบบการให้เลขประจำตัวประชาชนแก่บุคคลประเภท สำหรับบุคคลที่ได้รับการเพิ่มชื่อในทะเบียนบ้าน (ท.ร.98)๓.ใบแจ้งการย้ายที่อยู่๔.มรณบัตร๕.สูติบัตร๖.แบบรับรองรายการทะเบียนราษฎร จากฐานข้อมูลการทะเบียน (ท.ร.14/1)๗.แบบคำร้องขอแก้ไขเปลี่ยนแปลงรายการต่าง ๆ หรือจำหน่ายเกี่ยวกับบ้านในทะเบียนบ้าน(ท.ร.97 ค.)๘.สำเนาทะเบียนบ้าน (ท.ร.13)๙.สำเนาทะเบียนบ้าน (ท.ร.14)๑๐.คำร้องขอเพิ่มชื่อเข้าในทะเบียนบ้าน (ท.ร.96)๑๑.[๑๔]แบบลงทะเบียนผู้ปฏิบัติงานด้วยระบบคอมพิวเตอร์(สำหรับผู้ทำหน้าที่นายทะเบียน/ผู้ช่วยนายทะเบียน/พนักงานเจ้าหน้าที่/ผู้อนุมัติการดำเนินงานในเรื่องอื่นๆ) (บท.1) ๑๒.[๑๕]แบบลงทะเบียนผู้ปฏิบัติงานด้วยระบบคอมพิวเตอร์ (สำหรับผู้ทำหน้าที่ในฐานะของเจ้าหน้าที่/ผู้ปฏิบัติงาน) (บท.1/1) ๑๒.[๑๖]แบบรับรองข้อมูลทะเบียนประวัติราษฎร โดยระบบอัตโนมัติจากฐานข้อมูลการทะเบียนของสำนักทะเบียนกลาง(ท.ร.12/1) ๑๓.[๑๗]คำร้องเกี่ยวกับงานทะเบียนราษฎร (ท.ร.31) (ดูข้อมูลจากภาพกฎหมาย)ระเบียบสำนักทะเบียนกลางว่าด้วยการจัดทำทะเบียนราษฎรด้วยระบบคอมพิวเตอร์ (ฉบับที่ ๒) พ.ศ. ๒๕๔๐[๑๘]ข้อ๒ ระเบียบนี้ให้ใช้ตั้งแต่วันที่ ๑มกราคม ๒๕๔๑ เป็นต้นไป ข้อ๓ระเบียบนี้ให้ใช้เฉพาะกับสำนักทะเบียนต้นทางและปลายทางที่ผู้อำนวยการทะเบียนกลางได้ประกาศให้ปฏิบัติงานทะเบียนราษฎรด้วยระบบคอมพิวเตอร์ตามระเบียบสำนักทะเบียนกลาง ว่าด้วยการจัดทำทะเบียนราษฎรด้วยระบบคอมพิวเตอร์ พ.ศ.๒๕๓๘ แล้วข้อ๔เมื่อนายทะเบียนอำเภอหรือนายทะเบียนท้องถิ่นได้รับแจ้งตามแบบพิมพ์ใบแจ้งย้ายที่อยู่เพื่อขอแจ้งการย้ายที่อยู่ปลายทางด้วยระบบคอมพิวเตอร์ ให้ดำเนินการ ดังนี้สำนักทะเบียนปลายทาง(๑)เรียกสำเนาทะเบียนฉบับเจ้าบ้าน พร้อมคำยินยอมเป็นหนังสือของเจ้าบ้านบัตรประจำตัวของเจ้าบ้านที่จะย้ายเข้าไปอยู่ใหม่จากผู้แจ้ง(๒)ตรวจสอบหลักฐานของผู้แจ้งว่าเป็นคนเดียวกับบุคคลที่ปรากฏชื่อและรายการบุคคลที่ย้ายที่อยู่หรือไม่(๓)เมื่อนายทะเบียนเห็นว่าผู้แจ้งเป็นคนเดียวกับบุคคลที่ปรากฏชื่อและรายการบุคคลที่ย้ายที่อยู่แล้วให้จำหน่ายรายการของผู้ย้ายที่อยู่ออกจากทะเบียนบ้านของสำนักทะเบียนต้นทางด้วยระบบคอมพิวเตอร์(๔)เพิ่มชื่อผู้ย้ายที่อยู่ลงในทะเบียนบ้านของสำนักทะเบียนปลายทางด้วยระบบคอมพิวเตอร์พร้อมทั้งเพิ่มชื่อลงในสำเนาทะเบียนบ้านฉบับเจ้าบ้าน แล้วคืนให้ผู้แจ้งต่อไป(๕)เรียกเก็บค่าธรรมเนียมตามที่กำหนดในกฎกระทรวง(๖)ให้สำนักทะเบียนปลายทางแจ้งสำนักทะเบียนต้นทางโดยทางระบบคอมพิวเตอร์สำนักทะเบียนต้นทางเมื่อสำนักทะเบียนต้นทางได้รับทราบการจำหน่ายรายการของผู้ย้ายที่อยู่ออกจากทะเบียนบ้านด้วยระบบคอมพิวเตอร์ให้แจ้งเจ้าบ้านให้นำสำเนาทะเบียนบ้านฉบับเจ้าบ้านมาดำเนินการจำหน่ายชื่อต่อไปข้อ๕ให้สำนักทะเบียนที่ผู้อำนวยการทะเบียนกลางได้ประกาศให้ปฏิบัติงานทะเบียนราษฎรด้วยระบบคอมพิวเตอร์ตามระเบียบสำนักทะเบียนกลาง ว่าด้วยการจัดทำทะเบียนราษฎรด้วยระบบคอมพิวเตอร์ พ.ศ.๒๕๓๘ สามารถตรวจสอบชื่อและรายการบุคคลจากฐานข้อมูลทะเบียนประวัติราษฎรเพื่อการปฏิบัติตามระเบียบ ว่าด้วยการเพิ่มชื่อและรายการบุคคลเข้าในทะเบียนบ้านโดยไม่ต้องส่งเรื่องไปขอตรวจสอบยังสำนักทะเบียนกลางอีกโดยให้นายทะเบียนจัดทำแบบรับรองรายการทะเบียนราษฎร จากฐานข้อมูลการทะเบียน (ท.ร.๑๔/๒)แล้วลงลายมือชื่อและวัดเดือนปีกำกับไว้เพื่อเป็นหลักฐานต่อไประเบียบสำนักทะเบียนกลางว่าด้วยการจัดทำทะเบียนราษฎรด้วยระบบคอมพิวเตอร์ (ฉบับที่ ๓) พ.ศ. ๒๕๔๗[๑๙]ระเบียบสำนักทะเบียนกลางว่าด้วยการจัดทำทะเบียนราษฎรด้วยระบบคอมพิวเตอร์ (ฉบับที่ ๔) พ.ศ. ๒๕๔๙[๒๐]ระเบียบสำนักทะเบียนกลางว่าด้วยการจัดทำทะเบียนราษฎรด้วยระบบคอมพิวเตอร์ (ฉบับที่ ๕) พ.ศ. ๒๕๕๕[๒๑]ปริญสินีย์/ผู้จัดทำ๒๙ พฤษภาคม ๒๕๕๗[๑] ราชกิจจานุเบกษา เล่ม ๑๒๓/ตอนที่ ๘๔ ง/หน้า ๗/๒๔ สิงหาคม ๒๕๔๙[๒] ข้อ ๕/๑ เพิ่มโดยระเบียบสำนักทะเบียนกลางว่าด้วยการจัดทำทะเบียนราษฎรด้วยระบบคอมพิวเตอร์ (ฉบับที่ ๓) พ.ศ. ๒๕๔๗[๓] ข้อ ๕/๒ เพิ่มโดยระเบียบสำนักทะเบียนกลางว่าด้วยการจัดทำทะเบียนราษฎรด้วยระบบคอมพิวเตอร์ (ฉบับที่ ๓) พ.ศ. ๒๕๔๗[๔] ข้อ ๕/๒ (๑) แก้ไขเพิ่มเติมโดยระเบียบสำนักทะเบียนกลางว่าด้วยการจัดทำทะเบียนราษฎรด้วยระบบคอมพิวเตอร์ (ฉบับที่ ๕) พ.ศ. ๒๕๕๕[๕] ข้อ ๕/๒ (๓) แก้ไขเพิ่มเติมโดยระเบียบสำนักทะเบียนกลางว่าด้วยการจัดทำทะเบียนราษฎรด้วยระบบคอมพิวเตอร์ (ฉบับที่ ๕) พ.ศ. ๒๕๕๕[๖] ข้อ ๕/๓ เพิ่มโดยระเบียบสำนักทะเบียนกลางว่าด้วยการจัดทำทะเบียนราษฎรด้วยระบบคอมพิวเตอร์ (ฉบับที่ ๓) พ.ศ. ๒๕๔๗[๗] ข้อ ๕/๔ เพิ่มโดยระเบียบสำนักทะเบียนกลางว่าด้วยการจัดทำทะเบียนราษฎรด้วยระบบคอมพิวเตอร์ (ฉบับที่ ๓) พ.ศ. ๒๕๔๗[๘] ข้อ ๕/๕ เพิ่มโดยระเบียบสำนักทะเบียนกลางว่าด้วยการจัดทำทะเบียนราษฎรด้วยระบบคอมพิวเตอร์ (ฉบับที่ ๓) พ.ศ. ๒๕๔๗[๙] ข้อ ๕/๖ เพิ่มโดยระเบียบสำนักทะเบียนกลางว่าด้วยการจัดทำทะเบียนราษฎรด้วยระบบคอมพิวเตอร์ (ฉบับที่ ๔) พ.ศ. ๒๕๔๙[๑๐] ข้อ ๖ วรรคสี่ เพิ่มโดยระเบียบสำนักทะเบียนกลางว่าด้วยการจัดทำทะเบียนราษฎรด้วยระบบคอมพิวเตอร์ (ฉบับที่ ๓) พ.ศ. ๒๕๔๗[๑๑] ข้อ ๑๓/๑ เพิ่มโดยระเบียบสำนักทะเบียนกลางว่าด้วยการจัดทำทะเบียนราษฎรด้วยระบบคอมพิวเตอร์ (ฉบับที่ ๓) พ.ศ. ๒๕๔๗[๑๒] ข้อ ๑๕/๑ เพิ่มโดยระเบียบสำนักทะเบียนกลางว่าด้วยการจัดทำทะเบียนราษฎรด้วยระบบคอมพิวเตอร์ (ฉบับที่ ๓) พ.ศ. ๒๕๔๗[๑๓] ข้อ ๑๗/๑ เพิ่มโดยระเบียบสำนักทะเบียนกลาง ว่าด้วยการจัดทำทะเบียนราษฎรด้วยระบบคอมพิวเตอร์(ฉบับที่ ๓) พ.ศ. ๒๕๔๗[๑๔] แบบลงทะเบียนผู้ปฏิบัติงานด้วยระบบคอมพิวเตอร์(บท.1) แก้ไขเพิ่มเติมโดยระเบียบสำนักทะเบียนกลางว่าด้วยการจัดทำทะเบียนราษฎรด้วยระบบคอมพิวเตอร์ (ฉบับที่ ๕) พ.ศ. ๒๕๕๕[๑๕] แบบลงทะเบียนผู้ปฏิบัติงานด้วยระบบคอมพิวเตอร์(บท.1/1) แก้ไขเพิ่มเติมโดยระเบียบสำนักทะเบียนกลางว่าด้วยการจัดทำทะเบียนราษฎรด้วยระบบคอมพิวเตอร์ (ฉบับที่ ๕) พ.ศ. ๒๕๕๕[๑๖] แบบรับรองข้อมูลทะเบียนประวัติราษฎร โดยระบบอัตโนมัติจากฐานข้อมูลการทะเบียนของสำนักทะเบียนกลาง(ท.ร.12/1) เพิ่มโดยระเบียบสำนักทะเบียนกลางว่าด้วยการจัดทำทะเบียนราษฎรด้วยระบบคอมพิวเตอร์ (ฉบับที่ ๓) พ.ศ. ๒๕๔๗[๑๗] คำร้องเกี่ยวกับงานทะเบียนราษฎร (ท.ร.31)เพิ่มโดยระเบียบสำนักทะเบียนกลาง ว่าด้วยการจัดทำทะเบียนราษฎรด้วยระบบคอมพิวเตอร์(ฉบับที่ ๓) พ.ศ. ๒๕๔๗[๑๘] ราชกิจจานุเบกษา เล่ม ๑๒๓/ตอนที่ ๘๔ ง/หน้า๑๐/๒๔ สิงหาคม ๒๕๔๙[๑๙] ราชกิจจานุเบกษา เล่ม ๑๒๓/ตอนที่ ๘๔ ง/หน้า ๑๒/๒๔ สิงหาคม ๒๕๔๙[๒๐] ราชกิจจานุเบกษา เล่ม ๑๒๓/ตอนที่ ๘๔ ง/หน้า ๑๗/๒๔ สิงหาคม ๒๕๔๙[๒๑] ราชกิจจานุเบกษา เล่ม ๑๓๐/ตอนพิเศษ ๓๗ ง/หน้า ๘/๒๒ มีนาคม ๒๕๕๖